Copias isnaturadas

In clinica an frimmadu po aultire
de acoldu maridu cun muzere
dissimulende chena miserere
su fizu, prima 'e nascher, de ochire.

Ca nachi cuntzepidu chena ischire
l' an, po un'istintivu piaghere
tantu sos chi bi sun in su podere
fagnen sa leze po no los punire.

Como assassinos e delinquentes
no los impican né ponen in rughe:
gai sos chi prim'enner a sa lughe

òchini sos insoro discendentes.
E sun puru sos intimos parentes
chi los ischitzan che belme in sa nughe.

Su treighi ‘e Sant'Andria 1975